Id-Deċiżjoni tal-Kunsill
tal-15 ta' Settembru 1986
dwar il-konklużjoni tal-Ftehim fil-forma ta' Skambju ta' Ittri bejn il-Komunità Ekonomika Ewropea u r-Renju tan-Norveġja li jikkonċerna prodotti mhux agrikoli u prodotti agrikoli pproċessati mhux koperti mill-Ftehim
(86/551/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari Artikolu 113 tieghu,
Wara li kkunsidra r-rakkomandazzjoni mill-Kummissjoni,
Billi huwa meħtieġ li jiġi approvat il-Ftehim fil-forma ta' Skambju ta' Ittri bejn il-Komunità Ekonomika Ewropea u r-Renju tan-Norveġja li jikkonċerna prodotti mhux agrikoli u prodotti agrikoli pproċessati mhux koperti mill-Ftehim, sabiex tittieħed in konsiderazzjoni l-adeżjoni fil-Komunità tar-Renju ta' Spanja u tar-Repubblika Portugiża,
IDDEĊIEDA KIF ĠEJ:
Artikolu 1
Il-Ftehim fil-forma ta' Skambju ta' Ittri dwar prodotti mhux agrikoli u prodotti agrikoli pproċessati mhux koperti bil-Ftehim bejn il-Komunità Ekonomika Ewropea u r-Renju tan-Norveġja qiegħed hawnhekk jiġi approvat f'isem il-Komunità.
It-test ta' l-Iskambju ta' l-Ittri huwa mehmuż ma’ din id-Deċiżjoni.
Artikolu 2
Il-President tal-Kunsill qiegħed hawnhekk jingħata s-setgħa li jaħtar il-persuna awtorizzata sabiex tiffirma l-Ftehim sabiex jorbot lill-Komunità.
Magħmul fi Brussel, fil-15 ta' Settembru 1986.